CELEX: C2005/019/68
Language: fi
Date: 2005-01-22 00:00:00
Title: Asia T-451/04: Mediocurson 18.11.2004 Euroopan yhteisöjen komissiota vastaan nostama kanne

22.1.2005   
            
            
               FI
            
            
               Euroopan unionin virallinen lehti
            
            
               C 19/32
            
         Mediocurson 18.11.2004 Euroopan yhteisöjen komissiota vastaan nostama kanne
   (Asia T-451/04)
   (2005/C 19/68)
   Oikeudenkäyntikieli: portugali
   Mediocurso, kotipaikka Lissabon (Portugali), on nostanut 18.11.2004 Euroopan yhteisöjen ensimmäisen oikeusasteen tuomioistuimessa laiminlyöntikanteen Euroopan yhteisöjen komissiota vastaan. Kantajan edustajina ovat asianajajat Carlos Botelho Moniz ja Eduardo Maia Cadete.
   Kantaja vaatii, että ensimmäisen oikeusasteen tuomioistuin:
   
               —
            
            
               toteaa, että komissio rikkoi EY 233 artiklan mukaista järjestelmää ja laiminlöi velvollisuutensa panna täytäntöön yhteisöjen tuomioistuimen asiassa C-462/98 P, Mediocurso vastaan komissio, 21.9.2000 antama tuomio;
            
         
               —
            
            
               velvoittaa Euroopan yhteisöjen komission korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantaja perustelee vaatimustaan sillä, että komissio ei ole väitteen mukaan toteuttanut yhteisöjen tuomioistuimen asiassa C-462/98 P, Mediocurso vastaan komissio, 21.9.2000 antaman tuomion noudattamiseksi tarvittavia toimenpiteitä.
   Komissio ei ollut 50 kuukauden kuluttua määräyksen antamisesta toteuttanut tuomion noudattamisen edellyttämiä toimenpiteitä, erityisesti päättänyt kantajan tekemistä tuen loppuosan maksupyynnöistä.
   Vaikka kantaja pyysi komissiota 19.7.2004 päivätyllä kirjeellä panemaan täytäntöön yhteisöjen tuomioistuimen tuomion, komissio vastasi 31.8.2004 päivätyllä kirjeellä ainoastaan, että sen virkamiehet ryhtyvät pian laatimaan uusia päätöksiä. Kantajan mielestä tämä vastaus oli pelkkää kirjeenvaihtoa eikä mikään kyseisen tuomion täytäntöönpanokeino.
   Komissio syyllistyi näin ollen EY 232 artiklan määräysten vastaiseen laiminlyöntiin, jonka yhteisöjen tuomioistuin voi todeta kyseisen artiklan 1 kohdan mukaisesti.